Balthasar Kambuaya

Balthasar Kambuaya (lahèr 9 Sèptèmber 1956, èkennal mènangka nyama Berth Kambuaya) panèka akademisi, Ghuru Rajâ bân politikus dâri Papua. Salèrana toman ajabat mènangka Menteri Lingkungan Odi' Indonesia bâkto kapemimpinan Prèsidèn Susilo Bambang Yudhoyono taon 2011 kantos 2014Aco, Hasanudin (18 Oktober 2011). "Rektor Uncen Calon Menteri Lingkungan Hidup". Kompas.com. Èaksès tangghâl 18 Oktober 2011. Sabelluna dhâddhi sala sèttong menteri è Kabinèt Indonesia Bersatu II, salèrana ajabat dhâddhi Rèktor Univèrsitas Cendrawasih sejjhâk taon 2005."Mengenal Sosok Prof. Dr. Balthasar Kambuaya, M.B.A". Manajemen Fakultas Ekonomi & Bisnis Universitas Cendrawasih. 27 Mei 2017. Èaksès tangghâl 6 Mei 2025.

 Kaodi'ân pribadi 
Balthasar Kambuaya lahèr è Ayamaru, Maybrat, Papua Bârâ', tangghâl 9 Sèptèmber 1956. Salèrana aghâmana Kristen, akabin sareng Yuliana Mosso. Salèrana andi' lèma' ana', iyâ arèya: Mayland KP Kambuaya, Edita Kambuaya, Abraham Kambuaya, David Kambuaya, bân Stenly Kambuaya.Susanto, Ichwan (19 Oktober 2011). "Inilah Riwayat Hidup Balthasar "Berth" Kambuaya". Kompas.com.Susanto, Ichwan (19 Oktober 2011). "Kambuaya, Alumnus SMEA Juga Bisa Jadi Menteri". Kompas.com.

 Pendidikan 
Berth Kambuaya amolaè pendidikan dhâsarra è SD Yayasan Pendidikan Kristen (YPK) Kambuaya. Sakolah ka'dinto bâdâ è kennengngan asalla, Ayamaru, Maybrat, Irian Bârâ'. Kambuaya mamarè pendidikan dhâsarra taon 1969. Bân salèrana lanjut ajhâlâni pendidikan è SMEPN Teminabuan, Sorong. Salèrana lulus taon 1971. Salèrana asakola SMA è SMEAN Sorong, bân mamarè pendidikan taon 1974.

Kambuaya lanjut ajhâlâni pendidikan Sarjana ngodâ/Diploma III è Univèrsitas Cendrawasih dâri 1974 kantos 1978. Saellana, salèrana lanjut pendidikan strata è Univèrsitas Brawijaya. Kambuaya ollè gellar doktorandus è taon 1984.

Pan-bârâmpan taon saellana, Kambuaya ajhâlâni pendidikan magister è Univèrsitas Durham, Inggris Raya. Salèrana ngaollè gellar Master of Business Administrastion taon 1996. Selanjutnya Kambuaya alanjut pendidikan doktor bidang Èkonomi Univèrsitas Hasanuddin. Bân ollè gellar doktor taon 2003.

 Karir 

 Akademisi 
Balthasar Kambuaya amolaè karirra mènangka Asistèn Dosèn Fakultas Èkonomi Univèrsitas Cendrawasih (FE Uncen) taon 1979. Duwâ' taon saellana, salèrana resmi dhâddhi Dosèn FE Uncen taon 1981. È taon 1985 sambi dhâddhi Dosèn, salèrana jhughân ajabat mènangka Kapala Subbagian (Kasubbag) dâlem Lembaga Panelitian UNCEN."Indeks Sains dan Teknologi: Balthasar Kambuaya". Science and Technology Index (SINTA) Kementerian Pendidikan dan Kebudayaan. Èaksès tangghâl 6 Mei 2025.

 Politik bân Pamarènta'an 
Saellana jhâman rèformasi, saellana bâdâ Undang-Undang (UU) Otonomi Daèrah, salèrana èkaparcajâ dhâddhi bekkèl Katua Tim Panyosonan UU Otonomi Khusus Papua è taon 2000. Salastarèna Panyosonan règulasi, UU èpadhâddhi Undang-Undang Nomer 21 Taon 2001 bân èresmiyaghi taon 2001."Undang-undang (UU) Nomor 21 Tahun 2001 tentang Otonomi Khusus Bagi Provinsi Papua". 21 November 2001. Èaksès tangghâl 6 Mei 2025.

Taon 2010, Komite Inovasi Nasional èbentu' sareng Prèsidèn ka-6 Susilo Bambang Yudhoyono. Lembaga ka'dinto katuana panèka Muhammad Zuhal, mantan Menteri Risèt bân Tèknologi tor angghutana akademisi, èkonom, pangusaha bân rèktor tamaso' Balthasar Kambuaya.

 Sombher-sombher